Vehbi Kikaj

Vehbi Kikaj (1942, Lupçi i Poshtëm - 1986, Prishtinë) është shkrimtar për fëmijë nga Kosova.

 Biografia 
Vehbi Kikaj është njëri nga shkrimtarët tanë më të shquar për fëmijë nga Kosova. Ai shkroi pak për tridhjetë vjet të krijimtarisë së pandërprerë letrare: rreth njëqind e tridhjetë poezi, shtatë tregime dhe një roman. Vehbi Kikaj për dy dekada ka qenë redaktor i botimeve më të rëndësishme për fëmijë në Kosovë, njëherë i  gazetës Rilindja për fëmijë e mandej i revistës Pionieri. Pas përfundimit të studimeve në Fakultetin Filozofik në Prishtinë, degën Gjuhë dhe Letërsi Shqipe punësohet si mësues, pastaj punoi si redaktor i faqes së fëmijëve në gazetën “Rilindja” deri me 1968, kurse prej viti 1984 punoi në revistën “Pionieri”. Prej  vitit 1984 e deri në vitin 1986, kur ndërroi jetë, ishte kryeredaktor i revistës për kulturë, art e letërsi “Fjala”.

Vepra
Vjersha dhe prozë
 Gurrat (vjersha)
 Zogu i argjentë (vjersha dhe prozë)
 Shtëpia ime ka sy (vjersha dhe prozë)
 Ecjen e mësoi prej lumit (vjersha)

Prozë
Në librat Zogu i argjentë dhe Shtëpia ime ka sy, Vehbi Kikaj boton edhe shtatë proza, të cilave edhe vetë nuk u  referohet si skica apo tregime:

 Dukati e Fjala
 Havakushi
 Drandafili im
 Tri gëzime
 Djaloshi i gurtë
 Princi i mjerë
 Në lundrën "Teuta"

Roman
  Sarajet  e  bardha

Përkthime
  Çipolino  nga  Gianni  Rodari përktheu  Vehbi  Kikaj;  Selatin  Ahmeti (ilustrimet)
  Robinson  Kruso  nga  Daniel  Defoe përktheu  Vehbi  Kikaj
  Pranë  votrës  nga  Angel  Karalijçev
  Sikur  të  ishte  hëna  balonë  nga  Ivan  Çekoviç përktheu Vehbi  Kikaj;  Qamil  Batalli

 Shih edhe 
 Letërsia për fëmijë

Literatura
 Arti i porosisë : Vepra letrare e Vehbi Kikajt nga Xhevat Syla; Agim Deva
 Përkimet e letërsisë gojore me poezinë e shkruar për fëmijë : Rexhep Hoxha, Vehbi Kikaj, Rifat Kukaj nga  Leontina Gega (Musa)

Kategoria:Lindje 1942
Kategoria:Vdekje 1986
Kategoria:Shkrimtarë shqiptarë
Kategoria:Shkrimtarë kosovarë
Kategoria:Biografi shqiptare
Kategoria:Njerëz nga Besiana
Kategoria:Absolventët e Universitetit të Prishtinës
Kategoria:Shkrimtarë kosovarë për fëmijë